b'\n_START_ARTICLE_\nMetai\n_START_PARAGRAPH_\nMetai \xe2\x80\x93 laikotarpis tarp dviej\xc5\xb3 su \xc5\xbdem\xc4\x97s sukimosi aplink Saul\xc4\x99 orbita susijusi\xc5\xb3 \xc4\xafvyki\xc5\xb3. Terminas taip pat gali b\xc5\xabti taikomas bet kuriai kitai planetai, pavyzd\xc5\xbeiui, \xe2\x80\x9eMarso metai\xe2\x80\x9c.\n_START_SECTION_\nSezoniniai metai\n_START_PARAGRAPH_\nSezoniniai metai susieti su tam tikro sezoninio \xc4\xafvykio pasikartojimu, pavyzd\xc5\xbeiui, pavasariniu potvyniu, pauk\xc5\xa1\xc4\x8di\xc5\xb3 migravimu, tam tikros r\xc5\xab\xc5\xa1ies g\xc4\x97li\xc5\xb3 \xc5\xbeyd\xc4\x97jimu, pirma \xc5\xa1alna ar kar\xc5\xa1\xc4\x8diausia met\xc5\xb3 diena. Toki\xc5\xb3 met\xc5\xb3 tikslumas labai ma\xc5\xbeas \xe2\x80\x93 skirting\xc5\xb3 met\xc5\xb3 ilgis gali kaskart skirtis su ilgesniais nei m\xc4\x97nesio nukrypimais.\n_START_SECTION_\nKalendoriniai metai\n_START_PARAGRAPH_\nKalendoriniai metai \xe2\x80\x93 laikas tarp dviej\xc5\xb3 to paties pavadinimo kalendoriaus dat\xc5\xb3._NEWLINE_Saul\xc4\x97s kalendorius paprastai matuojamas pagal sezonus, bet kadangi sezon\xc5\xb3 prad\xc5\xbeia ir trukm\xc4\x97 da\xc5\xbenai kinta, vietoj to naudojami astronominiai metai._NEWLINE_Grigaliaus kalendorius siekia, kad pavasario lygiadienis b\xc5\xabt\xc5\xb3 kuo artimesnis kovo 12 dienai. Taigi tai pavasario lygiadienio kalendorius._NEWLINE_Julijaus kalendorius turi lygiai 365,25 dienas (Julijaus kalendoriaus met\xc5\xb3 ilgi\xc5\xb3 vidurkis).\n_START_SECTION_\nAstronominiai metai\n_START_PARAGRAPH_\nAstronominiai metai skai\xc4\x8diuojami pagal \xc5\xbdem\xc4\x97s orbit\xc4\x85 atsi\xc5\xbevelgiant \xc4\xaf tam tikr\xc4\x85 fiksuot\xc4\x85 dangaus objekt\xc4\x85 yra 86 400 SI sekund\xc5\xbei\xc5\xb3 ilgio, t. y. 365,256363051 dien\xc5\xb3 (365 d. 6 val. 9 min. 9 s)._NEWLINE_Tropiniai metai skai\xc4\x8diuojami pagal tai, kada Saul\xc4\x97 kerta pusiauj\xc4\x85. Ilgis priklauso nuo pasirinkto pradinio ta\xc5\xa1ko, pagal pavasario lygiadien\xc4\xaf skai\xc4\x8diuojam\xc5\xb3 met\xc5\xb3 ilgis \xe2\x80\x93 365,24218967 dienos (365 d. 5 val. 48 min. 45 s).'